|  |  |
| --- | --- |
| **ΥΠΕΥΘΥΝΟΣ ΚΑΘΗΓΗΤΗΣ : ΠΛΑΤΩΝ ΠΕΤΡΙΔΗΣ** |  |
| **ΧΩΡΑ** | **ΠΑΝ/ΜΙΟ** | **ΘΕΣΕΙΣ** | **ΜΗΝΕΣ** | **Επίπεδο σπουδών** |
| Γαλλία | Université de Paris I Panthéon Sorbonne  | 2 | 20 | 1,2,3 |
| Γαλλία | Université Charles De Gaulle Lille III | 2 | 20 | 1,2,3 |
| Γαλλία | Université d' Aix-Marseille  | 1 | 10 | 1,2 |
| Γαλλία | Université de Strasbourg  | 1 | 9 | 1 |
| Γερμανία | Ludwig-Maximilians-Universität Munchen | 2 | 10 | 1 |
| Γερμανία | Johannes Gutenberg Universität Mainz | 2 | 24 | 1 |
| Τουρκία | Orta Dogu Teknik Universitesi (Middle East Technical University) | 2 | 10 | 1,2,3 |
|  |  |  |  |  |

 **ΠΡΟΚΗΡΥΞΗ ΥΠΟΤΡΟΦΙΩΝ ΤΟΥ ΠΡΟΓΡΑΜΜΑΤΟΣ «ΕΡΑΣΜΟΣ+» 2017/18**

**Οι φοιτητές που επιθυμούν να συμμετάσχουν στο πρόγραμμα ανταλλαγών «Έρασμος» για το ακαδημαϊκό έτος 2017-2018 στα παραπάνω πανεπιστήμια καλούνται να υποβάλουν ΑΜΕΣΑ αίτηση ηλεκτρονικά στη διεύθυνση** ppetrid@arch.uoa.gr **και να καταθέσουν μέχρι την Παρασκευή 17/3/2017 στη θυρίδα του διδάσκοντα στο Σπουδαστήριο Αρχαιολογίας και Ιστορίας της Τέχνης τα παρακάτω δικαιολογητικά:**

* **Αναλυτική κατάσταση βαθμολογίας ( ή Μ.Ο. βαθμολογίας για μεταπτυχιακούς σπουδαστές)**
* **Φωτοαντίγραφα πτυχίων ξένων γλωσσών**
* **Αίτηση με αναφορά στα κίνητρα συμμετοχής στο πρόγραμμα όπου θα αναφέρονται η ηλεκτρονική δ/νση και ένα κινητό τηλέφωνο.** Στην αίτηση θα πρέπει να αναφέρονται τα παν/μια για τα οποία ενδιαφέρεται ο φοιτητής με σειρά προτίμησης και το εξάμηνο κατά το οποίο επιθυμεί να μεταβεί (χειμερινό ή εαρινό)

**Βασικά Κριτήρια Επιλογής**

**Προπτυχιακοί φοιτητές**

**1. Επίπεδο γνώσης της γλώσσας** της χώρας του Πανεπιστημίου υποδοχής (ή της Αγγλικής γλώσσας στην περίπτωση που το Πανεπιστήμιο χρησιμοποιεί την Αγγλική γλώσσα ως γλώσσα διδασκαλίας για τους αλλοδαπούς φοιτητές του).

Στο πλαίσιο της διασφάλισης της ποιότητας της κινητικότητας και σύμφωνα με την κλίμακα γλωσσομάθειας του Κοινού Ευρωπαϊκού Πλαισίου Αναφοράς για τις Γλώσσες του Συμβουλίου της Ευρώπης, ορίζεται ως ελάχιστο απαιτούμενο η επαρκής γνώση της γλώσσας, δηλ. το επίπεδο **Β2** ή η πολύ καλή γνώση, επίπεδο **C1**. Παρακάτω αναφέρονται ενδεικτικά για τις 5 ευρύτερα διαδεδομένες γλώσσες τα αντίστοιχα διπλώματα.

**Επίπεδο Β2:**

Αγγλικά: First Certificate in English (FCE) του Πανεπιστημίου Cambridge ή άλλο ισότιμο,

Γαλλικά: DELF B2 ή DELF 1er Degre ή Sorbonne B2 ή άλλο ισότιμο,

Γερμανικά: Goethe-ZERTIFIKAT DEUTSCH FUR DEN BERUF (ZDFB) ή Goethe-ZERTIFIKAT Β2 ή άλλο ισότιμο,

Ιταλικά: Certificato di Conoscenza della Lingua Italiana, Livello 3 (CELI 3) του Πανεπιστημίου της Perugia ή άλλο ισότιμο,

Ισπανικά: Diploma de Espanol como Lengua Extranjera (Nivel Intermedio) ή Diploma dele Basico de Espanol, ή άλλο ισότιμο.

**Επίπεδο C1:**

Αγγλικά: Certificate in Advanced English (CAE) του Πανεπιστημίου Cambridge ή άλλο ισότιμο,

Γαλλικά: DALF C1 ή DELF 2eme Degre ή άλλο ισότιμο,

Γερμανικά: Goethe -ZERTIFIKAT C1 ή το παλαιότερο Zentrale Mittelstufenprufung (ZMP) ή άλλο ισότιμο,

Ιταλικά: Diploma di Lingua Italiana του Ιταλικού Μορφωτικού Ινστιτούτου Αθήνας ή Certificato di Conoscenza della Lingua Italiana, Livello 4 (CELI 4) του Πανεπιστημίου της Perugia ή άλλο ισότιμο,

Ισπανικά: Certificado Elemental E.O.I (Escuelas Oficiales de Idiomas) ή άλλο ισότιμο.

Και για τις πέντε παραπάνω γλώσσες η επαρκής γνώση ή η πολύ καλή γνώση αποδεικνύεται επίσης και με το Κρατικό Πιστοποιητικό Γλωσσομάθειας επιπέδου Β2 ή Γ1 ή του ν.2740/1999.

**Κατά συνέπεια, ως ελάχιστο κρίνεται το επίπεδο γλωσσομάθειας Β2.**

**2. Αριθμός μαθημάτων**

Οι προπτυχιακοί φοιτητές δικαιούνται να συμμετάσχουν στο πρόγραμμα μόνο αν τη στιγμή που κάνουν αίτηση για μετακίνηση Erasmus έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών.

Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής στο πρόγραμμα μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits), ώστε να έχουν μεγαλύτερη δυνατότητα επιλογής και αναγνώρισης μαθημάτων από το πρόγραμμα σπουδών του Πανεπιστημίου υποδοχής.

**3. Μέσος όρος βαθμολογίας**

Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς ως τη στιγμή που κάνει αίτηση για μετακίνηση Erasmus.

**Μεταπτυχιακοί φοιτητές**

1. **Επίπεδο γλώσσας**

Ισχύει ό,τι αναφέρθηκε για τους προπτυχιακούς φοιτητές.

1. **Αριθμός μαθημάτων**

Οι φοιτητές μεταπτυχιακών προγραμμάτων σπουδών πρέπει να έχουν ολοκληρώσει επιτυχώς τα μισά τουλάχιστον από τα μαθήματα του προγράμματος, δηλαδή στην περίπτωση των φοιτητών του Τμήματός μας, τρία.

1. **Μέσος όρος βαθμολογίας**.

Υπολογίζεται ο μέσος όρος βαθμολογίας του μεταπτυχιακού φοιτητή στα μαθήματα στα οποία έχει εξεταστεί επιτυχώς ως τη στιγμή που κάνει αίτηση για μετακίνηση Erasmus.

**Υποψήφιοι διδάκτορες**

Για την επιλογή υποψηφίων διδακτόρων -εκτός της πολύ καλής γνώσης της γλώσσας (τουλάχιστον επίπεδο Β2 ή C1)- είναι απαραίτητηη αιτιολογημένη εισήγηση της Τριμελούς Επιτροπής. Στην επιλογήσυνεκτιμώνται ο βαθμός πτυχίου και του Μεταπτυχιακού Διπλώματος Ειδίκευσης.

Περισσότερες πληροφορίες οι φοιτητές μπορούν να αναζητήσουν στην παρακάτω διεύθυνση:

[www.interel.uoa.gr/socrates-erasmus/](http://www.interel.uoa.gr/socrates-erasmus/)